CELEX: 62012TN0157
Language: bg
Date: 2012-04-05 00:00:00
Title: Дело T-157/12: Жалба, подадена на 5 април 2012 г. — IFP Énergies nouvelles/Комисия

23.6.2012   
            
            
               BG
            
            
               Официален вестник на Европейския съюз
            
            
               C 184/15
            
         Жалба, подадена на 5 април 2012 г. — IFP Énergies nouvelles/Комисия
   (Дело T-157/12)
   2012/C 184/27
   Език на производството: френски
   
      Страни
   
   
      Жалбоподател: IFP Énergies nouvelles (Rueil-Malmaison, Франция) (представители: É. Morgan de Rivery и A. Noël-Baron, avocats)
   
      Ответник: Европейска комисия
   
      Искания на жалбоподателя
   
   Жалбоподателят моли Общия съд:
   
               —
            
            
               Да отмени изцяло Решението на Комисията от 29 юни 2011 г. № C(2011) 4483 окончателен относно държавна помощ C 35/08 (ex NN 11/08), отпусната от Франция на публичноправната организация „Institut Français du Pétrole“;
            
         
               —
            
            
               да осъди Комисията да заплати всички съдебни разноски.
            
         
      Правни основания и основни доводи
   
   В подкрепа на жалбата си, жалбоподателят излага пет правни основания.
   
               1.
            
            
               Първото правно основание е изведено от грешка при прилагане на правото, доколкото Комисията е надвишила правомощията, които са ѝ признати за тълкуване на националното право в рамките на законодателството относно държавните помощи.
            
         
               2.
            
            
               Второто правно основание е изведено от това, че Комисията не е доказала наличието на реално икономическо предимство за жалбоподателя и за неговите дъщерни дружества по частното право.
            
         
               3.
            
            
               Третото правно основание е изведено от нарушение на член 107 ДФЕС, доколкото позоваването в обжалваното решение на Известието относно гаранциите от 2008 г. (1) само по себе си не е достатъчно за доказване на наличието на икономическо предимство.
            
         
               4.
            
            
               Четвъртото правно основание е изведено от явни грешки в преценката при определянето на твърдяното предимство и на предполагания интензитет на държавната помощ.
            
         
               5.
            
            
               Петото правно основание е изведено от нарушение на принципа на пропорционалност, доколкото, от една страна, създаването на публичноправна организация с промишлен и търговски характер (EPIC) е подчинено на задължението за предварително уведомяване, и от друга страна, са наложени твърде строги условия.
            
         
      (1)  Известие на Комисията относно прилагането на членове [107 ДФЕС] и [108 ДФЕС] по отношение на държавните помощи под формата на гаранции (ОВ C 155, 2008 г., стр. 10).